తెలంగాణలో మహిళా తహసీల్దార్ దారుణహత్య WATCH LIVE TV
LIC కొత్త రూల్.. దీంతో పాలసీదారులకు అదిరిపోయే శుభవార్త!
మీకు ఎల్ఐసీ పాలసీ ఉందా? అది ల్యాప్స్ అయ్యిందా? అయితే మీకు శుభవార్త. ఎల్ఐసీ తాజాగా రెండేళ్లకు పైన ల్యాప్స్ అయిన పాలసీలను పునరుద్ధరించుకోవడానికి అవకాశం కల్పిస్తోంది.
Samayam Telugu | Updated:
Nov 4, 2019, 04:35PM IST
LIC కొత్త రూల్.. దీంతో పాలసీదారులకు అదిరిపోయే శుభవార్త!
హైలైట్స్
ల్యాప్స్ అయిన పాలసీలను పునరుద్ధరించుకోవడానికి అవకాశం
ఇప్పుడు 2 ఏళ్లకు పైన ల్యాప్స్ అయిన పాలసీలను కూడా క్రమబద్ధీకరించుకోవచ్చు
గతంలో ఇలాంటి సదుపాయం లేదు
దీంతో ఎల్‌ఐసీ పాలసీదారులకు ప్రయోజనం
దేశీ దిగ్గజ బీమా సంస్థ లైఫ్ ఇన్సూరెన్స్ కార్పొరేషన్ (ఎల్‌ఐసీ) ఆఫ్ ఇండియా తాజాగా తన కస్టమర్లకు అదిరిపోయే శుభవార్త అందించింది. ప్రీమియం చెల్లించలేక ల్యాప్స్ అయిన పాలసీలను మళ్లీ పునరుద్ధరించుకోవచ్చని ఎల్ఐసీ తెలిపింది. రెండేళ్లకు పైన ల్యాప్స్ అయిన పాలసీలకు కూడా ఈ సదుపాయం వర్తిస్తుందని పేర్కొంది. గతంలో కేవలం 2 ఏళ్లలోపు ల్యాప్స్ అయిన పాలసీలకు మాత్రమే పునరుద్ధరణ సౌకర్యం ఉండేది.
ఎల్ఐసీ కొత్త రూల్స్ ప్రకారం.. సాంప్రదాయ నాన్ లింక్డ్ పాలసీ పునరుద్ధరణకు ఐదేళ్ల వరకు గడువు ఉంది. యూనిట్ లింక్డ్ పాలసీలకు 3 ఏళ్ల గడువు ఇచ్చింది సంస్థ. పాలసీ ల్యాప్స్ అయిన వారికి ఇది నిజంగా శుభవార్తనే. దీంతో పాలసీదారులు వారి పాలసీలను మళ్లీ పునరుద్ధరించుకోవచ్చు. పాలసీ ప్రయోజనాలను మళ్లీ యథావిథిగా పొందొచ్చు.